b"\n_START_ARTICLE_\nLoftus Road\n_START_SECTION_\nHist\xc3\xb2ria\n_START_PARAGRAPH_\nVa ser inaugurat el 22 d'octubre del 1904. El seu primer propietari va ser el Shepherd's Bush Football Club, equip que va desapar\xc3\xa8ixer el 1915. Dos anys m\xc3\xa9s tard el Queens Park Rangers es va quedar amb l'estadi._NEWLINE_El 1938 es va reformar, construint-se una grada coberta per a 6.000 espectadors. El 5 d'octubre del 1953 es va inaugurar la il\xc2\xb7luminaci\xc3\xb3 artificial en un partit contra l'Arsenal. El 1968 es va construir la grada anomenada South Africa Road Stand i dos anys m\xc3\xa9s tard l'Ellerslie Road Stand._NEWLINE_El 27 d'abril del 1974 es va registrar el r\xc3\xa8cord d'assist\xc3\xa8ncia, quan 35.353 espectadors van presenciar un partit contra el Leeds United FC._NEWLINE_El 1980 es va construir la grada Loftus Road End. El 1994 es va fer l'\xc3\xbaltima remodelaci\xc3\xb3 i es van posar seients en totes les localitats, de manera que l'estadi va passar a tenir una capacitat de 18.200 espectadors. El 2002 l'estadi va ser usat tamb\xc3\xa9 pel Fulham Football Club, mentre durava la reconstrucci\xc3\xb3 del seu estadi (Craven Cottage), fins al 30 de juny del 2004.\n_START_SECTION_\nArquitectura\n_START_PARAGRAPH_\nCada un dels costats t\xc3\xa9 un nom: Loftus Road End (o The Loft), Ellerslie Road Stand, South Africa Road Stand i School End."